BANGKOK - V Thajsku zadržali dvoch amerických turistov, ktorí spolu pózovali v budhistickom chráme Wat Arun s odhalenými pozadiami.
Fotografiu následne zverejnili na sociálnej a mikroblogovacej sieti Twitter a službe Instagram.
Imigračné úrady uviedli, že 38-roční Joseph a Travis Dasilva dostanú pokutu a deportujú ich z krajiny. Mužov zadržali v utorok v Bangkoku, keď chceli opustiť krajinu. Dvojicu obvinili z odhaľovania sa na verejnosti.
Zástupca hovorcu thajskej cudzineckej polície povedal, že ich sledovali po tom, ako fotografiu objavili na internete. Dodal, že úrady zrušia ich víza. Do krajiny sa zrejme už nevrátia, keďže ich podľa spomínaného hovorcu dajú na čiernu listinu nežiadúcich osôb v Thajsku.
Pre používanie spravodajstva Netky.sk je potrebné povoliť cookies